**Жени Сипријано Катамо** (роден на 26 јануари 2001 година, во Беира) — мозамбикански фудбалер, напаѓач на Спортинг Лисабон и на мозамбиканската репрезентација.

Клупска кариера
---------------

### Почетоци, Спортинг Лисабон Б и деби за првиот тим

Роден во Беира, Мозамбик, Катамо ја започнал својата фудбалска кариера во екипата на Блек Булс во својата татковина, но своето професионално деби го направил за екипата на Амора во третата португалска лига во 2019 година. По завршувањето на сезоната 2018-2019, на 11 јуни 2019 година, Катамо потпишал договор на две години со младинската академија на Спортинг Лисабон.

Играјќи главно за вториот тим на Спортинг во третата португалска лига, Катамо забележал 30 настапи и два гола. Сепак, во сезоната 2021-2022, тој почнал често да добива повици во првиот тим носејќи го дресот со број 57. Своето деби за првиот тим на Спортинг во Примеира лига го имал на 29 декември 2021, во победата на *лавовите* на домашен терен над Портимоненсе со 3-2, заменувајќи го Рикардо Есгаио во 60-тата минута.

### Позајмиците во Виторија Гимараеш и Маритимо

На 31 јануари 2022 година, Катамо заедно со Бруно Гаспар заминал во Виторија Гимараеш, на позајмица со право на откуп, како дел од трансферот на Маркус Едвардс, кој се преселил од Виторија во Спортинг. Своето деби за Виторија го направил на 19 февруари, влегувајќи како замена во поразот со 1-3 на домашен терен од Ароука. На 13 март, појавувајќи се одново од клупата тој му асистирал на Никола Жанвје за победничкиот погодок во успехот со 1-0 на гостувањето кај Маритимо. Конечно, на 15 мај, во својот прв и единствен започнат натпревар од првата минута за Виторија Гимараеш, Катамо забележал две асистенции во убедливата победа од 5-0 над Жил Висенте во рамките на последното коло од Примеира лига 2021-2022.

Откако забележал 10 настапи и три асистенции за Виторија во рамките на втората половина на сезоната 2021-2022, во текот на летото двата клуба преговарале за продолжување на позајмицата на Катамо во Гимараеш. Но и покрај најавите дека клубовите биле близу до пронаоѓање на договор за продолжување на позајмицата на Катамо во Виторија, наместо тоа се случува пресврт, па тој на крајот бил позајмен на Маритимо до крајот на сезоната 2022-2023.

Иако стигнал како големо засилување за клубот од островот Мадејра, сезоната на Катамо во Маритимо била уништена од разни повреди, поради кои тој бил ограничен само на 9 одиграни натпревари во Примеира лига 2022-2023. Сепак, во завршницата на првенството тој успеал да фати некаков континуитет во настапите и го пронашол својот прв погодок во најсилната португалска лига, а тој се случил на 29 април 2023 против неговата поранешна екипа Виторија Гимараеш во поразот на неговиот тим со 1-2. Катамо играл и во двата натпревари од баражот за опстанок, но неуспеал да му помогне на Маритимо да избегне испаѓање од Примеира лига, откако клубот бил поразен од Естрела Амадора по изведување пенали.

### Враќање во Спортинг и пробивот во првиот тим

Во летото 2023 година, Катамо се вратил во Спортинг, а набргу потоа од клубот најавиле дека тој нема да оди на нова позајмица туку ќе остане да се бори за своето место во тимот. По импресивните настапи во предсезонските подготовки, тој го започнал натпреварот на домашен терен против Визела во рамките на првото коло на Примеира лига 2023-2024, во кој *лавовите* победиле со 3-2 со гол во последните минути од судиското надополнување. Тоа бил неговиот прв старт и вкупно втор настап во дресот на Спортинг, по речиси две години подоцна откако го имал своето деби во декември 2021 година. На 21 септември, тој дебитирал во европските натпреварувања, играјќи 77 минути во победата со 2-1 на гостувањето во Австрија против Штурм Грац во рамките на групната фаза од УЕФА Лига Европа. Продолжувајќи редовно да игра, на 21 октомври 2023, го пронашол својот прв гол во дресот на Спортинг во гостинската победа со 3-1 над нисколигашот Оливаис Москавиде во Купот на Португалија. Само девет дена подоцна, Катамо го постигнал својот прв првенствен гол за Спортинг во победата со 2-0 на гостувањето кај Боависта.

На 22 декември 2023 година, Катамо потпишал нов петгодишен договор со Спортинг во трајност до 2028 година, при што неговата ослободителна клаузула била одредена на 60 милиони евра. Набргу по враќањето од настапите за Мозамбик на Купот на Африка, Катамо го постигнал својот прв погодок за Спортинг пред домашните навивачи на стадионот Жозе Алваладе во убедливата победа со 8-0 над Каза Пија во првенството. На 6 април 2024, Катамо постигнал два гола во Дербито на Лисабон во кое Спортинг ја победил Бенфика со 2-1, носејќи им на *лавовите* победа од пресудна важност во битката за титулата, зголемувајќи ја предноста на табелата на својот тим на 4 бода пред директниот конкурент.

Репрезентативна кариера
-----------------------

Катамо го претставувал Мозамбик во две младински селекции, под 17 и под 20 години.

За сениорската репрезентација дебитирал во победата со 2-0 над Маврициус на 10 септември 2019 година, постигнувајќи гол на своето деби.

Во декември 2023 година, Катамо бил избран во составот на репрезентацијата за Африканскиот куп на нации 2023. Во последниот натпревар од групата против Гана, при резултат 2-0 за противниците Катамо постигнал гол од пенал за да намали на 2-1, а неколку минути подоцна неговиот соиграч Реинилдо Мандава изедначил на 2-2, што бил и конечниот резултат на натпреварот. Сепак, и покрај напорите Мозамбик го завршил своето учество на турнирот веќе по групната фаза со освојување на последното место во групата со два освоени бода, колку што имала и Гана која имала и подобра гол-разлика.

### Хронологија на репрезентативните настапи

| Хронологија на настапи и постигнати голови за националната селекција ― Мозамбик |
| --- |
| Дата | Град | Домашни | Резултат | Гости | Натпреварување | Голови | Инфо | Детали |
| 10-9-2019 | Зимпето | Мозамбик Мозамбик | **2 – 0** | Маврициус Маврициус | Квал. за СП 2022 | **1** |  |  |
| 14-11-2019 | Зимпето | Мозамбик Мозамбик | **2 – 0** | Руанда Руанда | Квал. за АФКОН 2021 | **-** |  |  |
| 18-11-2019 | Праја | Зелен ’Рт Зелен ’Рт | **2 – 2** | Мозамбик Мозамбик | Квал. за АФКОН 2021 | **-** | влегол во игра 70' |  |
| 8-10-2020 | Обидос | Гвинеја-Бисао Гвинеја-Бисао | **1 – 0** | Мозамбик Мозамбик | Пријателска | **-** |  |  |
| 13-10-2020 | Рио Мајор | Мозамбик Мозамбик | **0 – 3** | Ангола Ангола | Пријателска | **-** |  |  |
| 12-11-2020 | Дуала | Камерун Камерун | **4 – 1** | Мозамбик Мозамбик | Квал. за АФКОН 2021 | **-** | заменет 67' |  |
| 8-6-2021 | Мапуто | Мозамбик Мозамбик | **1 – 1** | Есватини Есватини | Пријателска | **-** |  |  |
| 3-9-2021 | Мапуто | Мозамбик Мозамбик | **0 – 0** | Брег на Слоновата Коска Брег на Слоновата Коска | Квал. за СП 2022 | **-** | заменет 64' |  |
| 7-9-2021 | Совето | Малави Малави | **1 – 0** | Мозамбик Мозамбик | Квал. за СП 2022 | **-** | влегол во игра 64' |  |
| 8-10-2021 | Дуала | Камерун Камерун | **3 – 1** | Мозамбик Мозамбик | Квал. за СП 2022 | **1** |  |  |
| 11-10-2021 | Тангер | Мозамбик Мозамбик | **0 – 1** | Камерун Камерун | Квал. за СП 2022 | **-** |  |  |
| 13-11-2021 | Котону | Брег на Слоновата Коска Брег на Слоновата Коска | **3 – 0** | Мозамбик Мозамбик | Квал. за СП 2022 | **-** | заменет 72' |  |
| 16-11-2021 | Котону | Мозамбик Мозамбик | **1 – 0** | Малави Малави | Квал. за СП 2022 | **-** | влегол во игра 14' |  |
| 23-3-2022 | Нуакшот | Нигер Нигер | **1 – 1** | Мозамбик Мозамбик | Пријателска | **-** |  |  |
| 26-3-2022 | Нуакшот | Мавританија Мавританија | **2 – 1** | Мозамбик Мозамбик | Пријателска | **-** |  |  |
| 2-6-2022 | Јоханесбург | Мозамбик Мозамбик | **1 – 1** | Руанда Руанда | Квал. за АФКОН 2023 | **-** |  |  |
| 8-6-2022 | Котону | Бенин Бенин | **0 – 1** | Мозамбик Мозамбик | Квал. за АФКОН 2023 | **1** |  |  |
| 18-6-2023 | Бутаре | Руанда Руанда | **0 – 2** | Мозамбик Мозамбик | Квал. за АФКОН 2023 | **1** | заменет 72' |  |
| 9-9-2023 | Мапуто | Мозамбик Мозамбик | **3 – 2** | Бенин Бенин | Квал. за АФКОН 2023 | **-** |  |  |
| 13-10-2023 | Фаро | Ангола Ангола | **1 – 1** | Мозамбик Мозамбик | Пријателска | **1** |  |  |
| 16-10-2023 | Албуфеира | Мозамбик Мозамбик | **2 – 3** | Нигерија Нигерија | Пријателска | **1** |  |  |
| 19-1-2024 | Абиџан | Зелен ’Рт Зелен ’Рт | **3 – 0** | Мозамбик Мозамбик | АФКОН 2023  - Прва фаза | **-** |  |  |
| 22-1-2024 | Абиџан | Мозамбик Мозамбик | **2 – 2** | Гана Гана | АФКОН 2023  - Прва фаза | **1** | добил жолт картон во 31-вата минута 31' |  |
| Вкупно |  | Настапи | 23 |  | Голови | 6 |  |  |

Клупска статистика
------------------

*Статистиката е ажурирана на 31 декември 2023.*

| Сезона | Клуб | Првенство | Национален куп | Континентален куп | Останати купови | Вкупно |
| --- | --- | --- | --- | --- | --- | --- |
| Лига | Наст | Гол | Лига | Наст | Гол | Лига | Наст | Гол | Лига | Наст | Гол | Наст | Гол |
| 2018-2019 | Португалија Амора | КамП | 4 | 1 | КП | 0 | 0 | - | - | - | - | - | - | 4 | 1 |
| 2020-2021 | Португалија Спортинг Лисабон Б | КамП | 17 | 0 | - | - | - | - | - | - | - | - | - | 17 | 0 |
| 2021-јан. 2022 | Л3 | 13 | 2 | - | - | - | - | - | - | - | - | - | 13 | 2 |
| Вкупно Спортинг Лисабон Б | 30 | 2 |  | - | - |  | - | - |  | - | - | 30 | 2 |
| 2021-јан. 2022 | Португалија Спортинг Лисабон | ПЛ | 1 | 0 | КП+ЛКП | 0+0 | 0 | ЛШ | 0 | 0 | СП | 0 | 0 | 1 | 0 |
| јан. - јун. 2022 | Португалија Виторија Гимараеш | ПЛ | 10 | 0 | - | - | - | - | - | - | - | - | - | 10 | 0 |
| 2022-2023 | Португалија Маритимо | ПЛ | 9+2 | 1 | КП+ЛКП | 0+0 | 0+0 | - | - | - | - | - | - | 11 | 1 |
| 2023-2014 | Португалија Спортинг Лисабон | ПЛ | 13 | 1 | КП+ЛКП | 2+1 | 1+0 | ЛЕ | 4 | 0 | - | - | - | 20 | 2 |
| Вкупно Спортинг Лисабон | 14 | 1 |  | 3 | 1 |  | 4 | 0 |  | 0 | 0 | 21 | 2 |
| Вкупно во кариерата | 69 | 5 |  | 3 | 1 |  | 4 | 0 |  | 0 | 0 | 76 | 6 |

Наводи
------

1. ↑  hdc-uc-acsweb1/aceyus45/Dash\_Viewer.aspx?DashID=5028
2. ↑  Жени Катамо на soccerway
3. 1 2  „Geny Catamo emprestado ao Guimarães" (португалски). O Pais. 31 јануари 2022. Посетено на 23 декември 2023.
4. ↑  „Geny Catamo estreia-se pelo V. Guimarães" (португалски). Folha de Maputo. 19 февруари 2022. Посетено на 23 декември 2023.
5. ↑  „Sporting: Geny Catamo continua em Guimarães em 2022/23" (португалски). Mais Futebol. 18 август 2022. Посетено на 23 декември 2023.
6. ↑  „Geny emprestado pelo Sporting ao Marítimo" (португалски). Record. 1 септември 2022. Посетено на 23 декември 2023.
7. ↑  „Geny Catamo marca 1.º golo na I Liga Portuguesa" (португалски). Folha de Maputo. 30 април 2023. Посетено на 23 декември 2023.
8. ↑  „Estrela da Amadora vence Marítimo nos penáltis e sobe à I Liga. Madeirenses descem de divisão" (португалски). SAPO Desporto. 11 јуни 2023. Посетено на 23 декември 2023.
9. ↑  „Geny Catamo continua justificando merecimento de lugar no Sporting" (португалски). Folha de Maputo. 27 јули 2023. Посетено на 24 декември 2023.
10. ↑  „Análise Sporting 3-2 Vizela: Na noite de Gyokeres, o salvador foi Paulinho" (португалски). SAPO Desporto. 12 август 2023. Посетено на 23 декември 2023.
11. ↑  Frederico Bartolo (17 октомври 2023). „Geny aquece motores por Moçambique para entrar no onze do Sporting" (португалски). O Jogo. Посетено на 23 декември 2023.
12. ↑  „2-1 win over SK Sturm Graz opens Europa League campaign" (англиски). Sporting CP. 25 септември 2023. Посетено на 23 декември 2023.
13. ↑  „GENY "CARREGA" SPORTING AOS "OITAVOS"" (португалски). Desafi. 22 октомври 2023. Посетено на 23 декември 2023.
14. ↑  Salvador Baloi (22 октомври 2023). „Taça de Portugal: Moçambicano Geny Catamo "carrega" Sporting de Lisboa para fase seguinte" (португалски). MZ News. Посетено на 23 декември 2023.
15. ↑  Bruno Roseiro (30 октомври 2023). „Sporting vence no Bessa com golos de Geny Catamo e Pedro Gonçalves e isola-se na liderança da Liga - como aconteceu" (португалски). Observador. Посетено на 23 декември 2023.
16. ↑  „Geny Catamo vai continuar de Leão ao peito" (португалски). Sporting CP. 22 декември 2023. Посетено на 22 декември 2023.
17. ↑  „Scintillating Sporting hit eight past sorry Casa Pia". onefootball. 29 јануари 2024. Посетено на 10 март 2024.
18. ↑  „Geny Catamo, quem é o herói de Alvalade que só espera "receber um beijo quando chegar a casa"". *CNN Portugal* (португалски). Посетено на 2024-04-07.
19. ↑  „Mundial2022: Moçambique vence Ilhas Maurícias e está na fase de grupos". *Maisfutebol*.
20. ↑  „Reinildo e Geny Catamo são os destaques nos eleitos de Moçambique" (португалски). Sapo Desporto. 22 декември 2023. Посетено на 31 декември 2023.
21. 1 2  „Moçambique empata com Gana e diz adeus a CAN" (португалски). 22 јануари 2024. Посетено на 24 јануари 2024.

Надворешни врски
----------------


|  |  |
| --- | --- |
|  | ***Портал   „Биографија"*** |
|  | ***Портал   „Фудбал"*** |
|  | ***Портал   „Мозамбик"*** |
|

|  |  |
| --- | --- |
| Ризница | „Жени Катамо" на Ризницата ? |

* Жени Катамо на soccerway
* Жени Катамо на transfermarkt
* Жени Катамо на eurosport
* Жени Катамо на whosocred

|  |  |  |  |
| --- | --- | --- | --- |
| 

| * п
* р
* у
ФК Спортинг Лисабон  – моментален состав |
| --- |
|  |
| 
1 Адан ·
2 Реис ·
3 Сент Жуст ·
4 Коатес  ·
5 Морита ·
8 Поте ·
9 Ѓекереш ·
10 Едвардс ·
11 Н. Сантош ·
12 Исраел ·
13 Нето ·
17 Тринкао ·
20 Паулињо ·
21 Катамо ·
22 Фреснеда ·
23 Браганса ·
25 Инасио ·
26 Диоманде ·
42 Хјулманд ·
43 Мунис ·
45 Понтело ·
47 Ешгајо ·
72 Кварежма ·
80 Коиндреди ·
Тренер: Аморим
 |

 |


|  |  |  |  |  |
| --- | --- | --- | --- | --- |
| 

| * п
* р
* у
Состав на Мозамбик на  Африканскиот куп на нации 2023 |
| --- |
|  |
| 
* 1 Силуане
* 2 Нанани
* 3 Малембана
* 4 Нене
* 5 Ланга
* 6 Амаду
* 7 Домингеш
* 8 Дове
* 9 Кинг
* 10 Клесио
* 11 Бонде
* 12 Фазито
* 13 Ратифо
* 14 Маканџа
* 15 Мандава
* 16 Амаде
* 17 Мексер
* 18 Жилдо
* 19 Вити
* 20 Катамо
* 21 Гима
* 22 Урубал
* 23 Шакил
* Селектор: Конде

 | Мозамбик |

 |